APSTIPRINĀTI

Izsoles komisijas 2024.gada 28.marta sēdē

Protokols Nr.1

Grozījumi apstiprināti

Izsoles komisijas 2024.gada 12.aprīļa sēdē

Protokols Nr.2

**RAKSTISKāS izsoles**

**„Medību tiesību Noma “Kārniņu, Lediņu, Strautnieku mežs” NOTEIKUMI**

1. **Vispārīgā informācija**
   1. Rakstiskās izsoles noteikumi (turpmāk – noteikumi) nosaka kārtību, kādā tiek organizēta un veikta medību tiesību nomas piešķiršanas izsole zemes vienībās, ko organizē Jelgavas valstspilsētas pašvaldības iestāde “Pilsētsaimniecība” (turpmāk – JVPI “Pilsētsaimniecība”) vadītāja izveidota izsoles komisija (turpmāk –Komisija).
   2. Izsole tiek rīkota saskaņā ar Publiskas personas finanšu līdzekļu un mantas izšķērdēšanas novēršanas likuma 2. panta pirmo daļu, 5. panta pirmo daļu, 6.1 panta pirmo daļu, Medību likuma 1. panta 9., 9.1, 10. punktu, 9. panta pirmo daļu, 29. panta otro daļu, 2014. gada 22. jūlija Ministru kabineta noteikumu Nr. 421 “Medību noteikumi” 13., 14. 15. punktu, Medību tiesību nomas piešķiršanas kārtību.
   3. Dalībnieks - par izsoles dalībnieku var kļūt juridiskā vai fiziskā persona vai personu grupa, kura saskaņā ar spēkā esošajiem normatīvajiem aktiem un šiem noteikumiem ir tiesīgi piedalīties izsolē un iegūt medību tiesības.
   4. Komisijas locekļi nedrīkst būt medību tiesību pretendenti, kā arī tieši vai netieši ieinteresēti attiecīgā procesa iznākumā. Ja tiek konstatēts, ka komisijas loceklis ir ieinteresēts, tad viņam sevi ir jāatstata no darba komisijas sastāvā. Ja komisijas loceklis sevi neatstata, tad, ja pastāv šaubas par komisijas locekļa objektivitāti, par tā atstatīšanu lemj komisija, pieņemot lēmumu ar balsu vairākumu. Ja komisija lemj, ka pastāv šaubas par komisijas locekļa objektivitāti, tā atstata konkrēto komisijas locekli no darba komisijā
2. **Izsoles objekts, to raksturojums** 
   1. Izsoles objekts – medību tiesību noma Pašvaldības īpašumā vai tiesiskajā valdījumā esošajās zemes vienībās:

|  |  |  |  |
| --- | --- | --- | --- |
| Nr. p.k. | Īpašuma nosaukums | Zemes vienības kadastra apzīmējums | Zemes vienības platība (ha) |
| 1 | Kārniņu mežs | 09000370167 | 18,68 |
| 2 | Lediņu mežs | 09000370161 | 89,69 |
| 3 | Strautnieku mežs | 09000160880 | 10,53 |
|  |  | KOPĀ | 118,90 |

* 1. Zemes vienību tiesiskais valdītājs ir JVPI “Pilsētsaimniecība”.
  2. Nomnieks nav tiesīgs nodot medību tiesības apakšnomā.

1. **Izsoles rīkotājs un mērķis**
   1. Komisija rīko izsoli atbilstoši noteikumiem, izsoles gaitu protokolē Komisijas sekretārs, izsoli vada Komisijas priekšsēdētājs.
   2. Izsoles mērķis ir noteikt izsoles uzvarētāju, kurš piedāvā augstāko nomas tiesības maksu par medību tiesībām gadā.
2. **Medību tiesību nomas un izsoles nosacījumi**
   1. Tiek izsolīta medību tiesību noma.
   2. Medību tiesību nomas piešķiršanas veids –rakstiskā izsolē ar augšupejošu soli.
   3. Izsoles sākumcena (turpmāk – Sākumcena) – noteiktā medību tiesību nomas maksa par 1 (vienu) hektāru 0,24 *euro* (nulle *euro* 24 centi) (bez PVN) gadā.
   4. Izsoles solis 0,01 *euro* (nulle *euro* 1 cents).
   5. Medību tiesību nomas termiņš – 5 (pieci) gadi no nomas līguma spēkā stāšanās dienas.
   6. Par dalību izsolē ir noteikts Izsoles nodrošinājums 500 *euro* (pieci simti *euro*) (bez PVN) (turpmāk – Nodrošinājums). Nodrošinājums jāsamaksā ar bankas pārskaitījumu pirms izsoles uz šādiem rekvizītiem: saņēmējs - Jelgavas valstspilsētas pašvaldības iestāde “Pilsētsaimniecība”, nodokļa maksātāja reģistrācijas Nr.90001282486, AS “SEB banka” Jelgavas filiāles konts Nr.LV61UNLA0050001003121, bankas kods ULALV2X, iemaksas mērķī norādot attiecīgi izsoles nosaukumu, par kuru izsoles dalībnieks iesniegs piedāvājumu.
   7. Nodrošinājums uzskatāms par saņemtu, kad naudas līdzekļi ienākuši JVPI  „Pilsētsaimniecība” kontā.
   8. Iemaksātā Nodrošinājuma daļa tiek ieskaitīta nomas maksā par pirmo gadu un atlikusī starpība tiek atmaksāta Dalībniekam uz Izsoles pieteikumā norādīto konta numuru.
   9. Dalībniekam, kurš netiks atzīts par izsoles uzvarētāju, JVPI „Pilsētsaimniecība” atmaksā Nodrošinājumu 5 (piecu) darba dienu laikā pēc nomas līguma noslēgšanas ar izsoles uzvarētāju, pārskaitot to uz Dalībnieka Izsoles pieteikumā norādīto kontu kredītiestādē, pamatojoties uz Dalībnieka iesniegumu.
3. **Informācijas publicēšanas kārtība un zemes vienību apskate**
   1. Izsoles pretendenti (turpmāk – pretendenti) ar noteikumiem, tajā skaitā ar noteikumu 1.pielikumu “Līguma projekts” var iepazīties klātienē Pašvaldības Klientu apkalpošanas centrā, Lielajā ielā 11 un iestādē “Pilsētsaimniecība”, Pulkveža Oskara Kalpaka ielā 16A, Jelgavā 9. kabinetā, pirmdienās no plkst. 8.00 līdz 19.00, otrdienās, trešdienās un ceturtdienās no plkst.8.00 līdz 17.00, pusdienas pārtraukums no plkst.12.00 līdz 13.00, piektdienās no 8.00 līdz 14.30 un pusdienas pārtraukums no plkst.12.00 līdz 12.30.
   2. Pretendentam noteikumi un visi saistītie dokumenti ir brīvi un tieši pieejami tīmekļvietnē www.jelgava.lv sadaļā “pašvaldība/sludinājumi” un tīmekļvietnē www.pilsetsaimnieciba.lv sadaļā “par mums/izsoles”.
   3. Kontaktpersona, kura tiesīga sniegt organizatorisku informāciju par izsoli – Mārtiņš Krūmiņš, kontakttālrunis: 29339162, e-pasts: Martins.Krumins@jelgava.lv.
   4. Komisija un pretendents apmainās ar informāciju rakstiski latviešu valodā, nosūtot informāciju pretendenta izvēlētajā veidā: elektroniski (uz pretendenta norādīto e-pasta adresi) vai pa pastu (uz pretendenta norādīto juridisko adresi).
   5. Zemes vienības pieejamas apskatei jebkurā laikā bez Izsoles organizētāja pārstāvja dalības.
4. **Pieteikšanās termiņš un Dalībnieku reģistrācijas kārtība**
   1. Dalībnieks piedāvājumu izsolē var iesniegt personīgi JVPI „Pilsētsaimniecība”, Pulkveža Oskara Kalpaka ielā 16A, Jelgavā, LV-3001, 2. stāvā 9. kabinetā darba dienās (pirmdienās no plkst. 8.00 līdz plkst. 19.00 (pusdienas pārtraukums no plkst. 12.00 līdz plkst. 13.00), otrdienās, trešdienās un ceturtdienās no plkst. 8.00 līdz plkst. 17.00 (pusdienas pārtraukums no plkst. 12.00 līdz plkst. 13.00), piektdienās no plkst. 8.00 līdz plkst. 14.30 (pusdienas pārtraukums no plkst.12.00 līdz 12.30)), vai nosūtot pa pastu uz adresi Pulkveža Oskara Kalpaka iela 16A, Jelgava, LV-3001 ar norādi izsoles Komisijai un noformējot atbilstoši noteikumu 7.2. apakšpunkta nosacījumiem.
   2. Dalībnieku piedāvājumu pieņemšana tiek pārtraukta desmit minūtes pirms rakstiskās izsoles sākuma**.**
   3. Dalībnieka pieteikums tiek reģistrēts norādot šādas ziņas:
      1. Dalībnieka pilns nosaukums, dalībnieka juridiskā adrese un/vai kontaktadrese, pilnvarotās personas vai pārstāvja vārds, uzvārds;
      2. Dalībnieka pieteikuma iesniegšanas laiks un veids.
   4. Piedāvājumi, kas iesniegti pēc noteikumu 9.1. apakšpunktā noteiktā termiņa, tai skaitā arī sūtījumus pa pastu, Komisija nereģistrē un neatvērtus atgriež atpakaļ iesniedzējiem.
   5. Komisija Dalībnieku piedāvājumus glabā neatvērtus līdz Izsoles sākumam.
5. **Iesniedzamie dokumenti dalībai izsolē**
   1. Dalībniekam jāiesniedz Komisijai šādi dokumenti (turpmāk – piedāvājums):
      1. Pieteikums izsolei (2.pielikumu) kopā ar aizpildītu sadaļu par “Medību tiesību nomas maksa par 1 (vienu) hektāru *euro* (bez PVN)” gadā. Lai iegūtu Medību tiesību nomas tiesības, sākumcenai jābūt paaugstinātai vismaz par vienu soli (4.4. apakšpunkts);
      2. ja piedāvājumu paraksta persona, kurai Uzņēmumu reģistrā nav norādītas pretendenta pārstāvības tiesības, jāpievieno attiecīgs pilnvarojums;
      3. Dokumenta, kas apliecina medību iecirkņa reģistrāciju Valsts meža dienestā, kopija *(grozīts ar izsoles komisijas lēmumu 12.04.2024. protokols Nr.2)*;
      4. Fiziskai personai 7.1.1., 7.1.2.,7.1.3. un mednieka apliecības kopija.
   2. Piedāvājums jāiesniedz slēgtā aploksnē, ar norādi:

|  |
| --- |
| Jelgavas valstspilsētas pašvaldības iestādes “Pilsētsaimniecība” Izsoles komisijai  Piedāvājums rakstiskajai izsolei:“Medību tiesību noma “KĀRNIŅU, LEDIŅU, STRAUTNIEKU MEŽS”  Iesniedzēja Vārds, Uzvārds vai juridiskās personas nosaukums |

* 1. Iesniedzamajiem dokumentiem jābūt latviešu valodā. Ārvalstu institūciju izdotie dokumenti drīkst būt svešvalodā ar pievienotu tulkojumu latviešu valodā, kas apstiprināts saskaņā ar spēkā esošiem normatīvajiem aktiem. Par dokumentu tulkojuma atbilstību oriģinālam atbild pretendents.
  2. Izvērtētais piedāvājums Dalībniekam atpakaļ netiek atdots.
  3. Ziņas par Dalībniekiem un to skaitu netiek izpaustas līdz izsoles sākumam.
  4. Dalībnieks var piedalīties izsolē, ja:
     1. uzrāda šādus dokumentus:
        1. Fiziskā persona – personu apliecinošu dokumentu (ID karte vai pase);
        2. Juridiskā persona - pārstāvēttiesīgās personas personu apliecinošu dokumentu (ID karte vai pase) un papildus, ja juridisku personu nepārstāv paraksttiesīgā amatpersona – juridiskās personas paraksttiesīgās amatpersonas izdota pilnvara;
     2. ir pārskaitījis nepieciešamo Nodrošinājuma apmēru saskaņā ar noteikumu 4.6. apakšpunktu un Nodrošinājums ir saņemts JVPI “Pilsētsaimniecība” kontā;
     3. ir iesniedzis piedāvājumu atbilstoši noteikumu 6.1. apakšpunkta prasībām noteikumu 7.2. apakšpunktā noteiktajā kārtībā.

1. **Prasības Dalībniekam**
   1. Dalībniekam ir reģistrēts medību iecirknis ne tālāk par 100 metriem no medību tiesību nomas daļas izsolāmās zemes vienības, lai varētu reģistrēt vienlaidu medību platību. Atbilstoši 2014. gada 22. jūlija Ministru kabineta noteikumu Nr.421 “Medību noteikumi” 23. punktā noteiktajam, par vienlaidu medību platību uzskata viena medību tiesību lietotāja medību platības, kas atrodas ne tālāk par 100 metriem cita no citas. Nosacījums attiecas arī uz medību iecirkņu grupu, par kuru noslēgts līgums par limitēto medījamo dzīvnieku medību organizēšanu.
   2. Dalībniekam nav uzsākts vai pasludināts tā tiesiskās aizsardzības process vai maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par tā bankrotu vai līdz nomas līguma izpildes paredzamajam beigu termiņam tas nebūs likvidēts.
   3. Dalībniekam nav Valsts ieņēmumu dienesta administrēto nodokļu (nodevu) parāda, kas kopsummā pārsniedz 150,00 *euro*, kā arī nav nekustamā īpašuma nodokļa parāda Jelgavas valstspilsētas pašvaldības administratīvajā teritorijā.
   4. Komisija ir tiesīga pārbaudīt Dalībnieka dokumentos sniegto ziņu patiesumu un, ja tiek atklāts, ka Dalībnieks ir sniedzis nepatiesas ziņas, viņu piedāvājums tiks noraidīts un Dalībnieks tiks izslēgts turpmākās no dalības izsolē.
   5. Dalībniekam, kurš būtu atzīstams par uzvarētāju, pārbauda vai attiecībā uz Dalībnieku, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Dalībnieku, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, ievērojot Starptautisko un Latvijas Republikas nacionālo sankciju likumu. Ja attiecībā uz Dalībnieku vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, Dalībnieks tiks izslēgts no turpmākās dalības izsolē un netiks atzīts par uzvarētāju.
   6. Noteikumu 8.5. apakšpunktā minēto sankciju pārbaudi Komisija veic publiski pieejamās interneta vietnēs: http://sankcijas.fid.gov.lv/; https://sanctionssearch.ofac.treas.gov/; <https://www.sanctionsmap.eu/#/main>.
2. **Izsoles norise**
   1. Piedāvājumu atvēršana notiks **2024. gada 22. aprīlī plkst. 9.00**, JVPI „Pilsētsaimniecība”, Pulkveža Oskara Kalpaka ielā 16A Jelgavā, 7. kabinetā tūlīt pēc piedāvājumu iesniegšanas termiņa beigām.
   2. Izsoli vada izsoles Komisijas priekšsēdētājs, tā prombūtnes laikā viņa funkcijas pilda Komisijas priekšsēdētāja vietnieks.
   3. Komisija ir lemttiesīga, ja tajā piedalās vairāk nekā puse no Komisijas sastāva.
   4. Komisijas priekšsēdētājs atklāj izsoli noteikumu 9.1. punktā noteiktajā izsoles stundā un paziņo, ka piedāvājumu pieņemšana ir pabeigta un sākusies izsole.
   5. Komisijas locekļi paraksta apliecinājumu, ka nav tādu apstākļu, ka ir ieinteresēts kāda konkrēta pretendenta izvēlē.
   6. Komisija izsoles Dalībnieku klātbūtnē atver slēgtās aploksnēs iesniegtos piedāvājumus Dalībnieku reģistrācijas secībā. Komisijas priekšsēdētājs pēc piedāvājumu atvēršanas nosauc Dalībnieku, piedāvājuma iesniegšanas datumu un laiku, ka arī Dalībnieka piedāvāto nomas maksas apmēru bez PVN.
   7. Uz piedāvājumiem parakstās visi Komisijas locekļi. Mutiskie piedāvājumi rakstiskajā Izsolē ir aizliegti.
   8. Pēc visu aplokšņu atvēršanas Komisija slēgtā sēdē pārbauda Dalībnieka atbilstību noteikumu prasībām, ka arī pārbauda, vai Dalībnieks piedāvājumā ir iesniedzis visus prasītos dokumentus un tie atbilst noteikumos noteiktajām prasībām. Neatbilstošie piedāvājumi tiek atzīti par nederīgiem, par ko tiek izdarīta atzīme izsoles protokolā. Komisija var pieaicināt ekspertus iesniegto piedāvājumu izvērtēšanai.
   9. Pēc Dalībnieku un piedāvājumu atbilstības pārbaudes Komisija vērtē Dalībnieku piedāvātās nomas maksas katrā izsoles daļā atsevišķi. Ja Dalībnieku piedāvātā nomas maksa ir zemāka vai vienāda ar noteikumu 4.3. apakšpunktā noteikto sākumcenu, Komisija izslēdz Dalībnieku no dalības izsolē.
   10. Par izsoles uzvarētāju tiek atzīts Dalībnieks, kura piedāvājums atbilst noteikumu prasībām un kurš nosolījis visaugstāko nomas maksu.
   11. Ja uz Medību tiesību nomu pretendē tikai viens Dalībnieks, nomas tiesības iegūst šis vienīgais izsoles Dalībnieks, ja Dalībnieks atbilst visām noteikumu prasībām un ir pārsolījis medību tiesību nomas sākumcenu vismaz par vienu soli.
   12. Ja pēc visu iesniegto pieteikumu atvēršanas tiek konstatēts, ka:
       1. neviens Dalībnieks nav pārsolījis medību tiesību nomas maksas Sākumcenu, izsole atzīstama par nenotikušu;
       2. divi vai vairāki izsoles Dalībnieki piedāvājuši par Medību tiesību nomu augstāko nomas maksu, Komisija rakstveidā lūdz pretendentus, kuri piedāvājuši vienādu augstāko nomas maksu, iesniegt rakstveidā jaunu piedāvājumu par iespējami augstāku nomas maksu, nosakot piedāvājumu iesniegšanas un atvēršanas datumu, vietu un kārtību.
   13. Komisija pieņem lēmumu par izsoles uzvarētāju un izsoles rezultātu paziņo tīmekļvietnē [www.jelgava.lv](http://www.jelgava.lv) sadaļā “Pašvaldība/sludinājumi” un tīmekļvietnē [www.pilsetsaimnieciba.lv](http://www.pilsetsaimnieciba.lv) sadaļā “Par mums/izsoles” un rakstveidā informē izsoles Dalībniekus.
3. **Izsoles rezultātu apstrīdēšanas kārtība**

Sūdzību par izsoles rezultātiem vai Komisijas darbu var iesniegt Jelgavas valstspilsētas pašvaldības iestādes “Pilsētsaimniecība” vadītājam 5 (piecu) darba dienu laikā no rezultātu paziņošanas dienas, sūdzību iesniedzot Pulkveža Oskara Kalpaka ielā 16A, 9.kabinetā, Jelgavā.

1. **Samaksas kārtība**
   1. piedāvātā augstākā summa dalībniekam jāsamaksā vienas nedēļas laikā no izsoles dienas, saskaņā ar JVPI „Pilsētsaimniecība” izsniegto rēķinu ar pārskaitījumu uz rēķinā norādīto kontu. Iemaksātā nodrošinājuma summa (noteikumu 4.6. apakšpunkts) tiek ieskaitīta pirkuma summā;
   2. pēc piedāvātās augstākās summas samaksas noteikumu 11.1. apakšpunktā noteiktajā kārtībā (atbilstošas naudas summas ieskaitīšana JVPI „Pilsētsaimniecība” kontā), JVPI „Pilsētsaimniecība” un nosolītājs paraksta pirkuma līgumu (noteikumu 2.pielikums);
   3. ja piedāvātā augstākā summa netiek samaksāta 11.1. apakšpunktā noteiktajā kārtībā, dalībnieks zaudē iemaksāto nodrošinājumu.
2. **Medību tiesību nomas līguma noslēgšana un citi noteikumi**
   1. Dalībniekam, kurš ir piedāvājis visaugstāko nomas maksu, 15 (piecpadsmit) darba dienu laikā pēc izsoles rezultātu paziņošanas izsoles uzvarētājam ir jānoslēdz Medību tiesību nomas līgums un jāreģistrē Valsts meža dienestā.
   2. Ja Dalībnieks, kurš piedāvājis augtāko nomas maksu, 15 (piecpadsmit) darba dienu laikā pēc izsoles rezultātu paziņošanas atsakās parakstīt/neparaksta nomas līgumu, uzskatāms, ka šis Dalībnieks atteicies no nomas līguma slēgšanas. Šādā gadījumā Dalībnieks zaudē iemaksāto Nodrošinājumu un tiesības slēgt nomas līgumu.
   3. Gadījumā, ja Medību tiesību nomas līgums netiek noslēgts, nomas tiesību tiks piedāvāts iegūt izsoles Dalībniekam, kurš ir piedāvājis nākošo augstāko nomas tiesības maksu un kura piedāvājums atbilst visām noteikumu prasībām.
   4. Nākamais Dalībnieks (turpmāk – nākamais Dalībnieks) savu piekrišanu par Medību tiesību nomas līguma slēgšanai dod 10 (desmit) darba dienu laikā no piedāvājuma (12.3. apakšpunkts) saņemšanas. Ja nākamais Dalībnieks piekrīt slēgt Medību tiesību nomas līgumu par paša nosolīto augstāko nomas tiesības maksu, tas jānoslēdz 15 (piecpadsmit) darba dienu laikā.
   5. Ja nākamais Dalībnieks 15 (piecpadsmit) darba dienu laikā atsakās parakstīt/neparaksta Nomas līgumu, uzskatāms, ka šis nākamais Dalībnieks atteicies no nomas līguma slēgšanas. Šādā gadījumā nākamais Dalībnieks zaudē iemaksāto Nodrošinājumu un tiesības slēgt nomas līgumu.
   6. Ne vēlāk kā pēc nomas līguma parakstīšanas tiek atmaksāts Nodrošinājums tiem Izsoles dalībniekiem, attiecībā uz kuriem, Izsoles Noteikumi tieši nenosaka, ka Nodrošinājums netiek atmaksāts.
   7. Gadījumā, ja Medību tiesību nomas līgums netiek noslēgts, Izsole tiek atzīta par nenotikušu.
   8. Izsoles rezultātus apstiprina JVPI “Pilsētsaimniecība” vadītājs ne vēlāk kā 30 dienu laikā pēc šo noteikumu 11. punktā paredzēto maksājumu saņemšanas
3. **Komisijas tiesības un pienākumi**
   1. Komisija apstiprina Izsoles noteikumus.
   2. Komisija pildot savus pienākumus ir tiesīga pieaicināt ekspertus un pieprasīt precizējošu informāciju no Pretendenta.
   3. Komisija ir tiesīga pārtraukt Izsoli jebkurā brīdī, ja tam ir objektīvs pamatojums.
   4. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos.
   5. Komisija pieņem lēmumu par Izsoles rezultātu.
   6. Komisija ir tiesīga atzīt Izsoli par nenotikušu.
4. Noteikumu pielikumi:

|  |  |  |  |
| --- | --- | --- | --- |
| Nr. p.k. | Pielikuma numurs | Nosaukums | Pievienots |
| 1. | 1. pielikums | Medību tiesību nomas līguma projekts | Pievienots atsevišķā failā (.doc formātā) |
| 2. | 2.pielikums | Pieteikums „Medību tiesību noma “Kārniņu, Lediņu, Strautnieku mežs” | Pievienots atsevišķā failā (.doc formātā) |